VSK sklep CDn 8000000172/2011
Datum: 2012-01-10T01:00:00.000+01:00
ecli: ECLI:SI:VSKP:2012:CDN.8000000172.2011
sodisce: Višje sodišče v Kopru
oddelek: Civilni oddelek
institut: vpis v zemljiško knjigo na delu nepremičnine - zaznamba spora
jedro: Po določbi 11. člena ZZK-1 se v zemljiško knjigo vpisujejo nepremičnine, ki so lahko samostojen predmet stvarnih pravic. Del nepremičnine ne more biti samostojen predmet stvarnih pravic, zato tudi niso možni vpisi v zemljiški knjigi na delu nepremičnine. Tudi po določbi tretjega odstavka 79. člena ZZK-1, ki ureja zaznambo spora, mora biti nepremičnina v predlogu označena z identifikacijskim znakom, s katerim je vpisana v zemljiški knjigi. Zato je prvostopno sodišče pravilno zaznamovalo spor na celi nepremičnini, saj tudi iz priloženega potrdila pristojnega sodišča o vložitvi tožbe izhaja, da se tožbeni zahtevek nanaša na ugotovitev lastninske pravice pri delu parcele št. 4024/3 k.o. O., za katerega je šele rezervirana parc. št. 4024/11 k.o. O.
zveza: ZZK-1 člen 11, 79, 79/3.

## Jedro

Po določbi 11. člena ZZK-1 se v zemljiško knjigo vpisujejo nepremičnine, ki so lahko samostojen predmet stvarnih pravic. Del nepremičnine ne more biti samostojen predmet stvarnih pravic, zato tudi niso možni vpisi v zemljiški knjigi na delu nepremičnine. Tudi po določbi tretjega odstavka 79. člena ZZK-1, ki ureja zaznambo spora, mora biti nepremičnina v predlogu označena z identifikacijskim znakom, s katerim je vpisana v zemljiški knjigi. Zato je prvostopno sodišče pravilno zaznamovalo spor na celi nepremičnini, saj tudi iz priloženega potrdila pristojnega sodišča o vložitvi tožbe izhaja, da se tožbeni zahtevek nanaša na ugotovitev lastninske pravice pri delu parcele št. 4024/3 k.o. O., za katerega je šele rezervirana parc. št. 4024/11 k.o. O.

## Izrek

Pritožba se zavrne in potrdi sklep sodišča prve stopnje.

## Obrazložitev

Z izpodbijanim sklepom je sodišče prve stopnje ugovoru ugodilo in sklep o vpisu spremenilo tako, da je vpis zaznambe spora o pridobitvi lastninske pravice na parceli št. 4024/3 k.o. O. dovolilo na celotni nepremičnini s parc. št. 4024/3 k.o. O., kjer je vknjižena lastninska pravica G.B. v deležu 1/2 in deležu 9/18. Zoper sklep se pritožuje nasprotna udeleženka. Navaja, da se tožba nanaša na južni del parcele št. 4024/3 k.o. O., zato sodišče ni ravnalo prav, ker je dovolilo vpis v zemljiško knjigo na celotnem delu parcele. Vpis kot ga je dovolilo sodišče z novim sklepom je zavajajoč in neskladen s tožbenim zahtevkom.

Pritožba ni utemeljena.

Pritožba že sama navaja, da se vodi pravda za ugotovitev lastninske pravice na delu nepremičnine s parc. št. 4024/3 k.o. O. Po določbi 11. člena Zakona o zemljiški knjigi (ZZK-1) se v zemljiško knjigo vpisujejo nepremičnine, ki so lahko samostojen predmet stvarnih pravic. Del nepremičnine ne more biti samostojen predmet stvarnih pravic, zato tudi niso možni vpisi v zemljiški knjigi na delu nepremičnine. Tudi po določbi tretjega odstavka 79. člena ZZK-1, ki ureja zaznambo spora, mora biti nepremičnina v predlogu označena z identifikacijskim znakom, s katerim je vpisana v zemljiški knjigi. Zato je prvostopno sodišče pravilno zaznamovalo spor na celi nepremičnini, saj tudi iz priloženega potrdila pristojnega sodišča o vložitvi tožbe izhaja, da se tožbeni zahtevek nanaša na ugotovitev lastninske pravice pri delu parcele št. 4024/3 k.o. O., za katerega je šele rezervirana parc. št. 4024/11 k.o. O. Iz navedenih razlogov je pritožbeno sodišče neutemeljeno pritožbo zavrnilo in potrdilo sklep sodišča prve stopnje (2. točka drugega odstavka 161. člena ZZK-1).